title: Sumpah Pemuda
text: Sumpah Pemuda inggih punika pangawit ri sajeroning sejarah pergerakan kemerdékaan Indonésia. Sumpah Pemuda kasengguh pinaka semangat sané nlatarang cita-cita negara Indonésia. Sané kabaosang "Sumpah Pemuda" inggih punika asil paum ri kala Kongres Pemuda sané kaping kalih sané kamargiang ring tanggal 27-28 Oktober 1928 ring Batavia (sané mangkin Jakarta). Asil paum puniki natarang cita-cita "tanah air Indonésia", "bangsa Indonésia", miwah "basa Indonésia". Asil paum puniki kaaptiang dados asas ri sajeroning "perkumpulan kebangsaan Indonésia" saha mangda prasida "kasiarang ring sakancan surat kabar tur kawacén ring paum perkumpulan-perkumpulan".